ഹിന്ദു ഐക്യം പുന:സ്ഥാപിക്കണം ഹിന്ദു ഐക്യം പുന:സ്ഥാപിക്കണമെന്ന് അരുണാപുരം ശ്രീരാമകൃഷ്ണ മഠാധിപതി സ്വാമി വീതസംഗാനന്ദ മഹാരാജ് പറഞ്ഞു. ഹിന്ദുഐക്യവേദി മീനച്ചില് താലൂക്ക് പഠന ശിബിരം പാലായില് ഉദ്ഘാടനം ചെയ്യുകയായിരുന്നു അദ്ദേഹം. ഹിന്ദു സമൂഹം നേരിടുന്ന വിവിധ വെല്ലുവിളികളെ അതിജീവിക്കാന് ആണ് ഹിന്ദു ഐക്യം പുനഃ സ്ഥാപിക്കണമെന്നു പറഞ്ഞത് . നിസ്വാര്ത്ഥനും സത്യസന്ധനുമാവുക, അവ ജീവിതത്തില് പ്രതിഫലിപ്പിക്കുകയും ചെയ്യുക എന്നതാണ് വലിയ കാര്യമെന്നും അദ്ദേഹം ഓര്മ്മിപ്പിച്ചു. താലൂക്ക് പ്രസിഡന്റ് രാമചന്ദ്രന് പിളള അദ്ധ്യക്ഷത വഹിച്ചു. ജില്ലാ രക്ഷാധികാരി വി. മുരളീധരന്, ജനറല് സെക്രട്ടറിമാരായ കെ.യു.ശാന്തകുമാര്, സി.എസ്.നാരായണന്കുട്ടി, മഹിള ഐക്യവേദി സംസ്ഥാന സെക്രട്ടറി അനിത ജനാര്ദ്ദനന്, താലൂക്ക് ജനറല് സെക്രട്ടറി ജയചന്ദ്രന് എന്നിവവര് സംസാരിച്ചു. തുടര്ന്ന് നടന്ന ചര്ച്ചകള്ക്ക് ഹിന്ദു ഐക്യവേദി സംസ്ഥാന സമിതിയംഗം പ്രൊഫ. ഹരിലാല് തയ്യില്, ജില്ലാ ഖജാന്ജി വിക്രമന് നായര്, മദ്ധ്യമേഖല സംഘടന സെക്രട്ടറി കെ.പി.സുരേഷ് എന്നിവര് നേതൃത്വം നല്കി. സമാപന സമ്മേളനം സംസ്ഥാന ജനറല് സെക്രട്ടറി ആര്.വി.ബാബു ഉദ്ഘാടനം ചെയ്തു.The post ഹിന്ദു ഐക്യം പുന:സ്ഥാപിക്കണം first appeared on MalayalamExpressOnline.